Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 85/13/6611	Zvolen, 16.5.2014
EEČ : 2-51-66-2014

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.2.2013, spisová značka 2 Pv 85/13/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 22.2.2013, spisová značka 2 Pv 85/13/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry vo XXXXX sp. zn. XXXXX zo dňa 22.02.2013, právoplatným dňa 08.03.2013 bolo trestné stíhanie  vedené na OKP XXXXX pod sp. zn. ORP-88/OEK-ZV-12 proti obvinenému XXXXX podmienečne zastavené. Skutku sa mal dopustiť tak, že dňa 29.10.2012 v meste XXXXX, okres XXXXX požiadal spoločnosť XXXXX s. r. o., XXXXX, XXXXX, IČO: XXXXX o poskytnutie úveru vo výške 350 €, pričom v žiadosti o úver uviedol nepravdivý údaj o svojom zamestnávateľovi a čistom mesačnom príjme, pričom spoločnosť XXXXX s. r. o. po zistení nepravdivých údajov žiadosti o poskytnutie úveru nevyhovela a úver vo výške 350 € XXXXX neposkytla. Obvinenému bola určená podľa § 216 ods. 2 Tr. poriadku skúšobná doba v trvaní 12 mesiacov. 

	Vzhľadom na to, že obvinenému XXXXX uplynula skúšobná doba dňa 08.03.2013, bolo v konaní zisťované jeho správanie sa v predmetnom období.  Na obvineného boli vyžiadané správy, ktorých výsledkom sú nasledovné zistenia. 

	Podľa správy  Okresného úradu XXXXX nemá obvinený od roku 2009 v evidencii priestupkov žiadny záznam. Mesto XXXXX uvádza, že je obvinený prihlásený na trvalý pobyt na adrese XXXXX - Môťová, XXXXX. Obvodné oddelenie PZ vyťažilo susedov obvineného, pričom títo uviedli, že s menovaným nemajú žiadne spory. Rovnako tak sa vyjadrila manželka obvineného. Podľa dostupných policajných evidencií obvinený nemá záznam v evidencii priestupkov a nie je aktuálne trestne stíhaný pre trestný čin. V odpise z RT figuruje jedine rozhodnutie tunajšej prokuratúry o podmienečnom zastavení trestného stíhania, ohľadne ktorého osvedčenia v skúšobnej dobe sa rozhoduje. 

Na základe zistených skutočností je teda odôvodnený záver, že sa obvinený XXXXX v skúšobnej dobe podmienečne zastaveného trestného stíhania nedopustil žiadneho závažného protiprávneho konania, viedol riadny život a teda nezadal dôvod na rozhodnutie  o pokračovaní v trestnom stíhaní.

Preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrea Karkalíková
prokurátorka